# Proceedings of the National Academy of Sciences of the United States of America

| *Proceedings of the National Academy of Sciences of the United States of America* |
| --- |
|  |
| Təsis tarixi | 1915 |
| Ölkə | * ABŞ
 |
| Qərargah | * Vaşinqton
 |
| Dil | ingilis dili |
| ISSN | 0027-8424, 1091-6490 |
| OCLC nömrəsi | 43473694, 1607201 |
| pnas.org jstor.org/journals/00278… pubmedcentral.nih.gov/to… |
|  Vikianbarda əlaqəli mediafayllar |

**Milli Elmlər Akademiyasının əsərləri** (ing. Proceedings of the National Academy of Sciences of the United States of America, qısaca **PNAS**) — müxtəlif sahələr üzrə, əsasən biologiya və tibb, həmçinin fizika və sosial elmlər üzrə orijinal elmi tədqiqatların dərc edildiyi aparıcı ABŞ elmi jurnaldır.

ABŞ Milli Elmlər Akademiyasının (ing. US National Academy of Sciences, NAS) rəsmi orqanıdır.

## Tarixi

*PNAS* jurnalı 1914-cü ildə ABŞ Milli Elmlər Akademiyası (1863-cü ildə yaradılıb) tərəfindən təsis edilmiş, ilk nömrəsi isə 1915-ci ildə işıq üzü görmüşdür. Orijinal elmi tədqiqatlarla yanaşı, jurnalda icmallar, şərhlər, redaktora məktublar, hesabatlar və Akademiyanın sənədləri də dərc olunur. *PNAS* bioloji, fiziki və sosial elmləri geniş şəkildə əhatə edir. Jurnalda dərc olunan məqalələrin əksəriyyəti biotibbi elmlər sahəsində olsa da, fizika, riyaziyyat və sosial elmlər üzrə də xüsusi buraxılışlar çıxır. Bütün məqalələr əvvəlcə Akademiyanın üzvləri və ya onların təyin etdiyi rəyçilər qrupu tərəfindən resenziya olunur. Jurnalın bütün məqalələri abunəçilər üçün saytda əlçatandır, 6 aydan sonra isə tam baxış üçün ödənişsiz (açıq giriş) olur.

## Tanınması

2009-cu ildə PNAS "Son 100 ilin biologiya və tibb üzrə ən nüfuzlu 100 jurnalı siyahısı"na daxil edilmiş, "Molekulyar və hüceyrə biologiyası, biotexnologiya və fənlərarası jurnallar" kateqoriyasında 3-cü yeri tutmuşdur. Elmi dünyadakı böyük nüfuzu sayəsində jurnalın onlayn versiyası ayda orta hesabla 11,6 milyon baxış sayına malikdir.

Jurnalın istinad indeksi: 2003-cü ildə — 14.49, 2004-cü ildə — 10.452, 2005-ci ildə — 10.231, 2006-cı ildə — 9.643, 2008-ci ildə — 9.380, 2012-ci ildə isə 9.737 olmuşdur. PNAS, 1994–2004-cü illər ərzində 1 338 191 istinadla dünyanın ikinci ən çox istinad edilən elmi jurnalıdır (birinci yeri 1 740 902 istinadla *Journal of Biological Chemistry* tutur).

## Redaktorlar

* 1914—1918 — Artur A. Noes
* 1918—1940 — Raymond Pirl
* 1940—1949 — Robert Milliken
* 1950—1955 — Laynus Polinq
* 1955—1960 — Vendell Meredit Stenli
* 1960—1968 — Sanders Makleyn
* 1968—1972 — Con T. Edsoll
* 1972—1980 — Robert Luis Sinşeymer
* 1980—1984 — Deniel Koşland
* 1985—1988 — Maksin Singer
* 1988—1991 — İqor Devid
* 1991—1995 — Lourens Boqorad
* 1995—2006 — Nikolas Kozzarelli
* 2006—2011 — Rendi Şekman
* 2011—... — İnder Verma

## ISSN

* ISSN 0027-8424 (çap)
* ISSN 1091-6490 (veb)

* LCCN 00-227001
* CODEN PNASA6
* OCLC 43473694

## İstinadlar

## Xarici keçidlər

* Офіц.сайт журналу PNAS Arxivləşdirilib 2019-04-11 at the Wayback Machine (ing.)
	+ *Early Edition* Arxivləşdirilib 2008-07-02 at the Wayback Machine (ing.)
	+ Commentaries (ing.)
	+ Reviews (ing.)
	+ Perspectives (ing.)
	+ Colloquium papers
	+ Actions of the Academy (ing.)
	+ Special features (ing.)
* National Academy of Sciences Arxivləşdirilib 2011-09-29 at the Wayback Machine (ing.)